
ŠAKIŲ RAJONO SAVIVALDYBĖS TARYBA

SPRENDIMAS

DĖL ILGALAIKĖS PASKOLOS ĖMIMO

2012 m. kovo 29 d. Nr. T-151
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 28 p., Biudžeto sandaros įstatymo (Žin., 1990, Nr. 24-596, 2004, Nr. 4-47) 10 str. 1 d. 1 p., Vyriausybės 2004 m. kovo 26 d. nutarimu Nr. 345 patvirtintų Savivaldybių skolinimosi taisyklių (Žin., 2004, Nr. 47-1557) 3.1., 12 p. ir atsižvelgdama į rajono savivaldybės kontrolierės 2012 m. kovo 12 d. išvadą Nr. S-620, nusprendžia:


1. Imti iki 1,4 mln. litų ilgalaikę (5 metų) paskolą rajono savivaldybės investicinių projektų įgyvendinimui.


2. Suteikti teisę rajono savivaldybės administracijos direktoriui pasirašyti sutartį su Banku ir parengti sutarties pasirašymui reikalingus dokumentus.


3. Pavesti rajono savivaldybės administracijos direktoriui paskolos pirkimą organizuoti Viešųjų pirkimų įstatymo nustatyta tvarka.

Meras




                    Juozas Bertašius

